3. การประกอบธุรกิจของแต่ละสายผลิตภัณฑ์

(1) ลักษณะของผลิตภัณฑ์

การดำเนินธุรกิจของบริษัท แบ่งออกเป็น 2 ส่วนงานหลัก คือ ส่วนงานสายสัตว์บก และ
ส่วนงานสายสัตว์น้ำ ผลิตภัณฑ์ของแต่ละส่วนงาน แบ่งออกเป็น 3 หมวดหลัก ได้แก่ หมวดอาหารสัตว์
หมวดพันธุ์สัตว์ และหมวด เนื้อสัตว์และอาหาร
ตามที่แสดงในแผนภาพโครงสร้างการประกอบธุรกิจข้อ 2(2) โดยมีรายละเอียด ดังนี้

1. ส่วนงานสายสัตว์บก

บริษัทประกอบธุรกิจสายสัตว์บกแบบครบวงจร ซึ่งได้แก่การผลิตและจำหน่ายอาหารสัตว์
การเลี้ยงสัตว์ประเภทไก่ เป็ดและสุกร รวมถึงการทำกิจการโรงงานแปรรูป
และโรงงานอาหารสำเร็จรูปจากเนื้อไก่

อาหารสัตว์

บริษัทเป็นผู้นำและผู้บุกเบิกในการผลิตและจำหน่ายอาหารสัตว์
มีการผลิตอาหารสัตว์ทั้งในรูปหัวอาหารและอาหารสำเร็จรูปชนิดผงและชนิดเม็ดสำหรับเลี้ยงไก่เนื้อ
ไก่ไข่ สุกร เป็ด และอื่นๆ จำหน่ายให้แก่ลูกค้าและเกษตรกรผู้เลี้ยงสัตว์ในทุกภาคของประเทศ
ในการผลิตอาหารสัตว์ บริษัทนำเอาพืชผลทางการเกษตร อันได้แก่ ข้าวโพด ข้าวฟ่าง ปลายข้าว
เกล็ดถั่ว เป็นต้น
มาผลิตโดยมีการควบคุมสูตรอาหารและการผลิตทุกขั้นตอนด้วยคอมพิวเตอร์เพื่อให้ได้อาหารสัตว์ที่มีคุณภาพสม่ำเสมอและได้มาตรฐานตามที่กำหนด
อาหารสัตว์ที่ผลิตส่วนใหญ่ได้แก่ อาหารไก่ อาหารเป็ด และอาหารสุกร

ผลิตภัณฑ์จากฟาร์มเลี้ยงสัตว์

จากเป้าหมายในการดำเนินธุรกิจของบริษัทให้มีลักษณะแบบครบวงจร
จึงมีการดำเนินการด้านฟาร์มเลี้ยงสัตว์ อันได้แก่ ไก่ สุกร และเป็ดพันธุ์
โดยเป็นผู้นำในการปรับปรุงสายพันธุ์ พัฒนาควบคุมคุณภาพ
ตลอดจนปรับปรุงวิธีเลี้ยงให้ทันสมัยและเหมาะสมกับสภาพการเลี้ยงในประเทศ
และมีสำนักงานสาขาตั้งกระจายอยู่ทั่วประเทศสำหรับเป็นศูนย์กลางเผยแพร่เทคนิคการเลี้ยงสัตว์ให้แก่เกษตรกรอย่างถูกวิธี
ทำให้ได้สัตว์ที่เติบโตเร็วมีอัตราแลกเนื้อดี และมีระบบควบคุมป้องกันโรคที่มีประสิทธิภาพ
พร้อมกับช่วยในเรื่องของการจัดการด้านการตลาด และการจัดจำหน่ายด้วย
ซึ่งส่วนใหญ่จะเป็นการจัดจำหน่ายในตลาดท้องถิ่น

ก. ฟาร์มเลี้ยงไก่

บริษัทดำเนินการเลี้ยงไก่แบบครบวงจร โดยฟาร์มเลี้ยงไก่ประกอบด้วย ฟาร์มไก่ปู่ย่าพันธุ์
ฟาร์มไก่พ่อแม่พันธุ์ (Breeder Farm) ฟาร์มไก่เนื้อ และไก่ไข่ (Commercial Farm)
กระจายอยู่ในหลายจังหวัด ด้วยวิธีการเลี้ยงที่มีระบบการจัดการที่ดี
ใช้เทคนิคที่ทันสมัยมีระบบควบคุมและป้องกันโรคที่มีประสิทธิภาพ ทำให้ไก่เติบโตเร็ว อัตราแลกเนื้อดี
ผลผลิตสูงและประหยัดต้นทุน ผลิตภัณฑ์หลักที่ได้จากฟาร์มเลี้ยงไก่สายพันธุ์ไก่เนื้อ ได้แก่
ลูกไก่พ่อแม่พันธุ์เนื้อ ลูกไก่เนื้อ และไก่เนื้อ ส่วนผลิตภัณฑ์หลักที่ได้จากฟาร์มเลี้ยงไก่สายพันธุ์ไก่ไข่
ได้แก่ ลูกไก่พ่อแม่พันธุ์ไข่ ลูกไก่ไข่ ไก่รุ่นไข่ และไข่สด

ข. ฟาร์มเลี้ยงสุกร

บริษัทมีการเลี้ยงสุกรตั้งแต่ระดับปู่-ย่าพันธุ์จนถึงสุกรขุน บริษัทได้ทำการค้นคว้าวิจัย
ปรับปรุงพัฒนาพันธุ์สุกร
พัฒนาเทคนิคในการเลี้ยงด้านวิชาการจากห้องทดลองและศูนย์ผลิตน้ำเชื้อพ่อพันธุ์สุกรของบริษัท
เพื่อผลิตพันธุ์สุกรที่มีคุณภาพ และสอดคล้องกับความต้องการของตลาด
ผลิตภัณฑ์หลักที่ได้จากฟาร์มเลี้ยงสุกร ได้แก่ สุกรพ่อแม่พันธุ์ ลูกสุกร และสุกรขุน (สุกรเนื้อมีชีวิต)

ค. ฟาร์มเลี้ยงเป็ดพันธุ์

ฟาร์มเป็ดของบริษัท เริ่มจากการเลี้ยงเป็ดพันธุ์ ซึ่งส่วนหนึ่งนำเข้าจากประเทศอังกฤษ
ผลิตภัณฑ์หลักที่ได้จากฟาร์มเลี้ยงเป็ดคือ ลูกเป็ดเนื้อ

นอกจากนี้ยังมีฟาร์มเลี้ยงสัตว์ชนิดอื่นๆที่บริษัททดลองดำเนินการ ซึ่งอยู่ในระยะวิจัยและพัฒนา เช่น
ฟาร์มโคนม ฟาร์มไก่พื้นเมือง และฟาร์มนกกระจอกเทศ เป็นต้น ฟาร์มเลี้ยงสัตว์อื่นๆนี้
มีสัดส่วนรายได้น้อยกว่า 5%ของ รายได้รวม

ผลิตภัณฑ์จากโรงงานแปรรูปไก่เนื้อ

บริษัทนำผลผลิตจากฟาร์มเลี้ยงไก่ ได้แก่ ไก่เนื้อ ส่งไปโรงงานแปรรูป เพื่อผลิตไก่ชำแหละ
โดยแยกชิ้นส่วนและตัดแต่งชิ้นส่วนตามที่ตลาดต้องการ
แล้วนำไปบรรจุและแช่แข็งเพื่อรอจำหน่ายเป็นผลิตภัณฑ์ไก่แช่แข็งที่ส่งออกได้แก่ เนื้อหน้าอก (BB)
เนื้อน่อง (BL) เนื้อสันใน (SM) ปีก (Wing) ฯลฯ ส่วนผลิตภัณฑ์ที่ขายในประเทศ ได้แก่
ไก่ชำแหละ โครงเครื่องใน หัวไก่ เศษเนื้อ ฯลฯ

ผลิตภัณฑ์จากโรงงานผลิตอาหารสำเร็จรูป

บริษัทนำผลิตภัณฑ์ที่ได้จากการแปรรูป ได้แก่ ไก่ชำแหละ ไปผสมเครื่องปรุงรสแล้ว
นำไปทำให้สุกก่อน โดยผ่านขบวนการต้ม นึ่ง ทอด อบ และย่าง
จากนั้นจึงนำไปแช่แข็งแล้วเก็บไว้ในห้องเย็นที่อุณหภูมิ -20 ํc เพื่อรอจำหน่าย
ผลิตภัณฑ์อาหารสำเร็จรูปที่ส่งออก ได้แก่ KARAKE, YAKITORI, STEAM COOKED CHICKEN
BREAST, STEAMED CHICKEN BREAST STRIP, ROAST CHICKEN BREAST STRIP ฯลฯ
ผลิตภัณฑ์อาหารสำเร็จรูปที่ขายในประเทศ ได้แก่ ลูกชิ้น ไส้กรอก ฯลฯ

2. ส่วนงานสายสัตว์น้ำ

บริษัทดำเนินธุรกิจสายสัตว์น้ำ ซึ่งเป็นการประกอบธุรกิจแบบครบวงจร
โดยเริ่มตั้งแต่การผลิตและจำหน่ายอาหารกุ้งกุลาดำและอาหารปลา การทำฟาร์มเพาะเลี้ยงสัตว์น้ำ
ซึ่งในขั้นตอนนี้ ส่วนใหญ่จะเป็นการดำเนินการโดยเกษตรกรทั่วไป
และผลผลิตส่วนหนึ่งบริษัทจะซื้อกลับเข้ามาดำเนินการต่อเป็นขั้นตอนสุดท้ายในโรงงานแปรรูปเพื่อการส่งออกในรูปของสินค้าแช่แข็ง
ผลิตภัณฑ์อาหารกึ่งสำเร็จรูปและอาหารสำเร็จรูปแช่แข็ง โดยมี รายละเอียดดังนี้

อาหารกุ้ง

บริษัทได้เล็งเห็นถึงศักยภาพในการเลี้ยงกุ้งกุลาดำแบบพัฒนาในประเทศไทย
เนื่องจากมีที่ตั้งทางภูมิศาสตร์และภูมิอากาศที่เหมาะสม
บริษัทจึงริเริ่มการดำเนินธุรกิจกุ้งกุลาดำแบบครบวงจรซึ่งเริ่มตั้งแต่การผลิตอาหารกุ้งด้วยวัตถุดิบที่มีคุณภาพ
ประกอบกับการใช้เทคโนโลยีการผลิตที่ทันสมัยเพื่อให้ได้อาหารกุ้งที่มีคุณภาพตามมาตรฐานและเหมาะสมกับการเลี้ยงกุ้งในประเทศไทย
ที่จะส่งผลให้กุ้งที่เลี้ยงมีอัตราแลกเนื้อดี
คือเมื่อเปรียบเทียบปริมาณอาหารที่ใช้เลี้ยงเท่ากันผลผลิตของกุ้งที่เลี้ยงด้วยอาหารของบริษัทเทียบเป็นน้ำหนักดีกว่าค่าเฉลี่ยของอุตสาหกรรม
อาหารกุ้งของบริษัทส่วนใหญ่จะจัดจำหน่ายให้แก่เกษตรกรโดยผ่านตัวแทนจำหน่ายของบริษัท

ผลิตภัณฑ์จากฟาร์มเพาะเลี้ยงสัตว์น้ำ

ก. ฟาร์มเพาะเลี้ยงกุ้งกุลาดำ

การทำฟาร์มกุ้งกุลาดำของบริษัทมีวัตถุประสงค์หลัก คือ
เพื่อการวิจัยและพัฒนาวิธีการเลี้ยงและการจัดการฟาร์ม โดยการใช้วิชาการและเทคโนโลยีต่างๆ
เพื่อหาวิธีป้องกันโรคระบาดของกุ้ง และวิธีการเลี้ยงที่เป็นมิตรต่อสิ่งแวดล้อม
เพื่อให้อุตสาหกรรมเลี้ยงกุ้งของประเทศไทย สามารถดำรงอยู่ได้อย่างยั่งยืน
ผลที่ได้จากการวิจัยและพัฒนาของบริษัทจะถูกถ่ายทอดให้กับเกษตรกรผู้เลี้ยงกุ้งผ่านทางศูนย์บริการของบริษัทที่กระจายอยู่ตามจังหวัดต่างๆที่มีการเลี้ยงกุ้งและตัวแทนจำหน่ายอาหารกุ้ง
รวมถึงการเผยแพร่ในรูปของการจัดสัมมนาเชิงวิชาการผ่านทางชมรม ผู้เลี้ยงกุ้ง

ข. ฟาร์มเพาะฟักลูกกุ้ง

จากนโยบายของบริษัทที่จะให้อุตสาหกรรมการเลี้ยงกุ้งของไทยมีการพัฒนาและยั่งยืนได้ต่อไป
และวัตถุประสงค์ร่วมกันของผู้ประกอบการในอุตสาหกรรมกุ้งของประเทศ
ที่จะกำหนดแนวพัฒนาการเลี้ยงกุ้งแผนใหม่ (Code of Conduct)
เพื่อผลิตกุ้งคุณภาพออกสู่ตลาดโลก ตามนโยบายและมาตรฐานขององค์การอาหารและเกษตรแห่ง
สหประชาชาติ (FAO)
บริษัทได้มีการพัฒนาการเพาะฟักลูกกุ้งโดยมีเป้าหมายที่จะผลิตลูกกุ้งที่มีคุณภาพเพื่อจำหน่ายให้แก่เกษตรกร
อันจะเป็นการเพิ่มโอกาสให้เกษตรกรเลี้ยงกุ้งได้ประสบผลสำเร็จมากขึ้น โดยลดการ
พึ่งพิงการใช้ยาและการใช้สารเคมีอย่างพร่ำเพรื่อในระหว่างการเลี้ยง
ขณะเดียวกันจะช่วยให้มีการใช้ทรัพยากรธรรมชาติ ซึ่งได้แก่
พ่อแม่พันธุ์กุ้งอย่างรู้คุณค่าและได้ประโยชน์สูงสุด
นอกจากนี้บริษัทยังอยู่ระหว่างการพัฒนาเพาะพ่อแม่พันธุ์กุ้งในบ่อเลี้ยง
ซึ่งหากประสบผลสำเร็จจะช่วยลดปัญหาการขาดแคลนพ่อแม่พันธุ์กุ้งในระยะยาวได้

ค. ฟาร์มเพาะพันธุ์ปลาทับทิม

บริษัทได้มีการพัฒนาพันธุ์ปลาทับทิมมาจากสายพันธุ์ปลานิล คุณลักษณะพิเศษของปลาทับทิมคือ
เป็นปลาที่มีปริมาณเนื้อมาก รสชาติดี ไม่มีกลิ่นโคลน และยังอุดมด้วยคุณค่าทางโภชนาการ
ปัจจุบันเกษตรกรผู้เลี้ยงปลาเริ่มนิยมเลี้ยงปลาทับทิมมากขึ้น
เนื่องจากความต้องการของผู้บริโภคที่เพิ่มมากขึ้นเป็นลำดับ
โดยบริษัทมีฟาร์มเพาะเลี้ยงพ่อแม่พันธุ์ปลาทับทิมและฟาร์มเพาะฟักลูกปลาทับทิม
เพื่อจำหน่ายลูกปลาให้เกษตรกรผู้เลี้ยงปลาต่อไป

ผลิตภัณฑ์จากโรงงานแปรรูปกุ้ง

ผลิตภัณฑ์ในขั้นนี้เป็นผลิตภัณฑ์ที่เพิ่มมูลค่าอย่างมากของธุรกิจสายสัตว์น้ำ
จากวัตถุดิบทางการเกษตรซึ่งมี ราคาถูก ได้ผ่านกระบวนการผลิตต่างๆ จนมาถึงกระบวนการสุดท้าย
คือการแปรสภาพเป็นสินค้าอาหารเพื่อการส่งออกที่จะนำเงินตราต่างประเทศเข้ามาสู่ประเทศไทย
การพัฒนาผลิตภัณฑ์ของบริษัทในกระบวนการนี้
บริษัทจะเน้นการแปรสภาพกุ้งกุลาดำให้เป็นผลิตภัณฑ์อาหารทั้งในรูปแบบของอาหารกึ่งสำเร็จรูปและอาหารสำเร็จรูป
ตามคำสั่งซื้อของลูกค้าต่างประเทศ เช่น กุ้งปอกเปลือก กุ้งเด็ดหัว กุ้งต้ม กุ้งชุบแป้งทอด
กุ้งคอกเทล เป็นต้น ซึ่งนอกเหนือจากการใช้เทคโนโลยีที่ทันสมัยเพื่อผลิตสินค้าให้ได้มาตรฐานแล้ว
บริษัทยังให้ความสำคัญอย่างมากในเรื่องความสะอาดและคุณภาพของสินค้า
ตามเจตนารมณ์ของบริษัทที่จะเป็น "ห้องครัวของโลก"

ปัจจัยสำคัญที่มีผลกระทบต่อโอกาสหรือข้อจำกัดการประกอบธุรกิจ

บัตรส่งเสริมการลงทุน

CPF
และบริษัทย่อยได้รับการส่งเสริมการลงทุนจากคณะกรรมการส่งเสริมการลงทุนซึ่งมีสิทธิประโยชน์ที่สำคัญ
ดังนี้

สิทธิประโยชน์ทางภาษีที่สำคัญ สิทธิประโยชน์หลัก ปีเริ่มต้น-ปีสิ้นสุด

บริษัท เจริญโภคภัณฑ์อาหาร จำกัด (มหาชน)

โรงงานอาหารกุ้ง บ้านพรุ ยกเว้นภาษีเงินได้ 2538-2546

ลดหย่อนภาษีเงินได้ ร้อยละ 50 2546-2551

ฟาร์มไก่กระทง สระบุรี ยกเว้นภาษีเงินได้ 2544-2551

บริษัท เจริญโภคภัณฑ์อีสาน จำกัด (มหาชน)

ฟาร์มไก่พันธุ์ เพชรบูรณ์ ยกเว้นภาษีเงินได้ 2541-2549

ลดหย่อนภาษีเงินได้ ร้อยละ 50 2549-2554

บริษัท กรุงเทพโปรดิ๊วส จำกัด (มหาชน)

โรงงานอาหารสัตว์ ท่าเรือ ยกเว้นภาษีเงินได้ 2544-2552

โรงงานไส้กรอก สระบุรี ยกเว้นภาษีเงินได้ 2545-2553

บริษัท กรุงเทพเพาะเลี้ยงกุ้ง จำกัด

ห้องเย็น ระโนด ยกเว้นภาษีเงินได้ 2539-2547

ลดหย่อนภาษีเงินได้ ร้อยละ 50 2547-2552

บริษัท โภคภัณฑ์อะควอเท็ค จำกัด

โรงงานอาหารกุ้ง บ้านบึง ยกเว้นภาษีเงินได้ 2545-2553

สิทธิอื่น 

- ไม่มี -

ข้อจำกัดในการประกอบธุรกิจ

- ไม่มี -

(2) การตลาดและภาวะการแข่งขัน

การตลาด

กลยุทธ์ทางการตลาด

ในการจำหน่ายสินค้าของบริษัท บริษัทให้ความสำคัญอย่างยิ่งในเรื่องของ “คุณภาพสินค้า”
ที่จะต้องได้มาตรฐาน มีรสชาติดี สะอาดถูกสุขอนามัย
สามารถผลิตสินค้าในการผลิตสินค้าได้หลากหลายรูปแบบ
โดยเฉพาะอย่างยิ่งต้องเป็นสินค้าที่ปลอดภัยแก่ผู้บริโภค

นอกจากนั้นการเอาใจใส่ต่อลูกค้าโดยสม่ำเสมอเป็นสิ่งที่ต้องดำเนินควบคู่ไปด้วยเช่นกัน
โดยเฉพาะการให้ความรู้ด้านวิชาการทั้งแก่ตัวแทนจำหน่ายอาหารสัตว์และแก่เกษตรกรผู้เลี้ยงสัตว์โดยตรง
ทั้งในรูปแบบของการจัดสัมมนาทางวิชาการ
การจัดตั้งศูนย์บริการวิชาการที่มีนักวิชาการคอยให้คำปรึกษาและแนะนำแก่เกษตรกร
ตลอดจนการเผยแพร่ข่าวสารเกี่ยวกับการเลี้ยงสัตว์ในรูปของสิ่งพิมพ์ต่าง ๆ
ซึ่งเป็นการช่วยให้อุตสาหกรรมการเลี้ยงสัตว์นั้นมีความยั่งยืนตลอดไป

บริษัทมีความมุ่งมั่นที่จะพัฒนาสินค้าใหม่ๆ หรือพัฒนาสินค้าเดิมให้มีมูลค่าเพิ่มขึ้นตลอดเวลา
เพื่อรองรับกับความต้องการของผู้บริโภค ณ ปัจจุบันที่มีการเปลี่ยนแปลงตลอดเวลา

กลุ่มลูกค้าเป้าหมาย

อาหารสัตว์และพันธุ์สัตว์ : เกษตรกรที่ทำฟาร์มเลี้ยงสัตว์และตัวแทนจำหน่ายในประเทศ

เนื้อสัตว์ : ผู้ค้าส่งและผู้ค้าปลีกในประเทศ และผู้นำเข้าในต่างประเทศ

นโยบายการตั้งราคา

นโยบายการตั้งราคา สำหรับผลิตภัณฑ์หลัก ๆ เป็นดังนี้

อาหารสัตว์ : ราคาขายถูกควบคุมโดยกรมการค้าภายใน กระทรวงพาณิชย์

สัตว์มีชีวิต : ราคาขายขึ้นอยู่กับอุปสงค์และอุปทานของตลาดในประเทศ

เนื้อไก่แช่แข็งและเนื้อไก่แปรรูป : ราคาขายขึ้นอยู่กับอุปสงค์และอุปทานในประเทศ และ

ราคาในตลาดโลก หรือเป็นราคาที่ตกลงกัน สำหรับสินค้า

ที่ผลิตตามคำสั่งซื้อของลูกค้า

กุ้งแช่แข็งและกุ้งแปรรูปแช่แข็ง : ราคาขายอ้างอิงตามราคาในตลาดโลก หรือเป็นราคาที่ตกลงกัน

สำหรับสินค้าที่ผลิตตามคำสั่งซื้อของลูกค้า

การจำหน่ายและช่องทางการจำหน่าย

อาหารสัตว์ : ส่วนใหญ่เป็นการขายผ่านตัวแทนจำหน่ายที่มีอยู่มากกว่า 600 รายทั่วประเทศ
และบาง

ส่วนจำหน่ายโดยตรงให้แก่ฟาร์มเลี้ยงสัตว์ขนาดใหญ่

ผลิตภัณฑ์จากฟาร์มเลี้ยงสัตว์ : เป็นการขายภายในประเทศ ให้แก่เกษตรกรที่ทำฟาร์ม

เลี้ยงสัตว์ หรือจำหน่ายในตลาดท้องถิ่น

เนื้อไก่แช่แข็งและเนื้อไก่แปรรูป : การขายในประเทศเป็นการขายผ่านผู้ค้าส่งและผู้ค้าปลีก

และการขายตรงให้กับกลุ่มลูกค้าสถาบัน ส่วนการส่งออก

เป็นการขายผ่านผู้นำเข้าในต่างประเทศ โดยประเทศ

ที่นำเข้าหลักได้แก่ สหภาพยุโรป ญี่ปุ่น และประเทศอื่นๆ

ในเอเซีย

กุ้งแช่แข็งและกุ้งแปรรูปแช่แข็ง : ส่วนใหญ่จะเป็นการส่งออกไปจำหน่ายต่างประเทศ

  โดยเป็นการขายผ่านผู้นำเข้าในประเทศต่างๆ โดยประเทศที่ นำเข้าหลักได้แก่ สหรัฐอเมริกา
  และญี่ปุ่น

ยอดขายแยกตามประเภทตลาดและผลิตภัณฑ์สำหรับปี 2544

[TABLE]

ภาวะอุตสาหกรรมและแนวโน้ม

1.ไก่เนื้อ

ในปี 2544 ผลผลิตเนื้อไก่ของโลกมีจำนวนรวมทั้งสิ้น 42.66 ล้านตัน
โดยมีสหรัฐอเมริกาเป็นผู้ผลิตรายใหญ่ที่สุด สามารถผลิตเนื้อไก่ได้ประมาณ 13.91 ล้านตัน
ตามด้วยบราซิล จีน และเม็กซิโก ส่วนประเทศไทยผลิตเนื้อไก่ได้1.21 ล้านตันอยู่ที่อันดับ 5
ของโลก

ตารางที่ 1-1 ผู้ผลิตเนื้อไก่ที่สำคัญ หน่วย: พันตัน

  -------------- ----------- ----------- ----------- ----------- -----------
                 2540        2541        2542        2543        2544 (p)

  สหรัฐอเมริกา     12,266      12,525      13,367      13,730      13,913

  บราซิล          4,461       4,498       5,526       5,980       6,280

  จีน             5,200       5,350       5,500       5,000       5,200

  เม็กซิโก         1,493       1,587       1,784       1,936       1,986

  ไทย*           866         883         968         1,070       1,205

  สหราชอาณาจักร   1,114       1,146       1,156       1,160       1,175

  ฝรั่งเศส         1,212       1,190       1,160       1,075       1,100

  ญี่ปุ่น            1,124       1,097       1,078       1,091       1,080

  แอฟริกาใต้       680         834         919         725         750

  อื่น ๆ           8,602       8,886       9,114       9,731       9,966

  รวม            37,018      37,996      40,572      41,498      42,655
  -------------- ----------- ----------- ----------- ----------- -----------

ที่มา: USDA (October 2000), * สมาคมผู้ผลิตไก่เพื่อการส่งออกไทย

(p) = Preliminary

ในช่วงปีที่ผ่านมา ได้เกิดโรคระบาดในฟาร์มเลี้ยงสัตว์หลายครั้ง อาทิเช่น
โรควัวบ้าในประเทศแถบสหภาพยุโรป และบางส่วนในสหรัฐอเมริกา
โรคปากเปื่อยเท้าเปื่อยในสุกรที่เกิดขึ้นในหลายประเทศ
ทำให้ผู้บริโภคทั่วโลกมีการเปลี่ยนพฤติกรรมการบริโภคโดยหันมาบริโภคเนื้อสัตว์ประเภทเนื้อขาว
(เช่น ไก่ ปลา และกุ้ง) มากขึ้น และบริโภคเนื้อสัตว์ประเภทเนื้อแดง (เช่น เนื้อวัว หรือ
เนื้อสุกร) น้อยลง

นอกจากนั้น จากการที่เกิดโรคระบาดในไก่ เช่น ไข้หวัดนกที่เกิดขึ้นในประเทศจีน ฮ่องกง
และในสหรัฐอเมริกา รวมทั้งการห้ามนำเข้าสินค้าเนื้อไก่จากประเทศจีนโดยสหภาพยุโรปและญี่ปุ่น
อันเกิดจากการตรวจพบสารตกค้างในสินค้าที่ส่งออกไปยังประเทศดังกล่าว ทำให้ในปี 2544
ที่ผ่านมา นับได้ว่าเป็นปีทองของ อุตสาหกรรมเนื้อไก่ส่งออกของประเทศไทย
โดยมีปริมาณการส่งออกเนื้อไก่รวมทั้งสิ้น 434,797 ตัน คิดเป็นมูลค่ารวมทั้งสิ้น 38,308 ล้านบาท
เพิ่มขึ้นจากปี 2543 ในอัตราร้อยละ 32 และ 40 ของปริมาณและมูลค่าการส่งออก ตามลำดับ

ตารางที่ 1-2 ปริมาณการส่งออกไก่เนื้อไทย

  ------------------------------------------------------------------------------------
                 2543                                    2544           
  -------------- -------------- -------------- --------- -------------- --------------
                 ปริมาณ (ตัน)     สัดส่วน (%)      ปริมาณ                    สัดส่วน (%)
                                               (ตัน)                     

  ญี่ปุ่น            178,750        54             214,620                  49

  สหภาพยุโรป      105,044        31             148,973                  34

  อื่นๆ            49,000         15             74,204                   17

  รวม            332,794        100            434,797                  100
  ------------------------------------------------------------------------------------

ที่มา: สมาคมผู้ผลิตไก่เพื่อส่งออกไทย

แนวโน้ม

แนวโน้มอุตสาหกรรมเนื้อไก่ของโลกในปี 2545 คาดว่า
ปริมาณการผลิตเนื้อไก่รวมของโลกจะเพิ่มขึ้นจากปี 2544 ในอัตราร้อยละ 6
โดยมีปริมาณการผลิตรวมเท่ากับ 45.42 ล้านตัน
เนื่องมาจากความต้องการบริโภคเนื้อไก่ที่เพิ่มมากขึ้น
จากความกังวลด้านสุขอนามัยและความปลอดภัยของเนื้อสัตว์ที่บริโภคที่ยังคงมีอยู่ สำหรับประเทศไทย
คาดว่าปริมาณการผลิตโดยรวมจะเพิ่มขึ้นจากปี 2544 ในอัตราประมาณร้อยละ 3
โดยส่วนใหญ่เป็นการผลิตเพื่อรองรับการส่งออกที่คาดว่าจะอยู่ที่ 500,000 ตันเพิ่มขึ้นจากปี 2544
ร้อยละ 15

2.ไข่ไก่

ประเทศไทยมีผลผลิตไข่ไก่รวมในปี 2544 จำนวน 8,800 ล้านฟอง
โดยเป็นการผลิตส่วนใหญ่เพื่อการบริโภคในประเทศ ที่มีระดับการบริโภคไข่ไก่ในปี 2544
อยู่ในระดับประมาณ 140 ฟองต่อคนต่อปี ในส่วนของการส่งออกไข่ไก่
ประเทศไทยมีการส่งออกในปริมาณที่น้อยมากจำนวน 40 ล้านฟองในปี 2544

ตารางที่ 2-1 สรุปสถานการณ์อุตสาหกรรมไข่ไก่ไทย

  --------------------- ----------- ---------- ---------- ---------- ----------
                                    2541       2542       2543       2544 (p)

  จำนวนไก่ไข่ยืนกรงต่อปี     ล้านตัว       33         31         31         32

  ผลผลิตไข่ไก่             ล้านฟอง      8,250      8,060      8,370      8,800

  ราคาไข่ไก่หน้าฟาร์มเฉลี่ย   บาทต่อฟอง    1.70       1.55       1.20       1.50

  มูลค่าตลาด              ล้านบาท      14,025     12,493     10,044     13,200

  ปริมาณส่งออก            ล้านฟอง      99         28         80         40

  การบริโภครวมในประเทศ   ล้านฟอง      8,151      8,032      8,290      8,760

  การบริโภค/คน/ปี         ฟอง         133        129        133        140
  --------------------- ----------- ---------- ---------- ---------- ----------

ที่มา: สมาคมผู้ผลิต ผู้ค้าและส่งออกไข่ไก่

แนวโน้ม

แนวโน้มอุตสาหกรรมไข่ไก่ของไทยในปี 2545 คาดว่า ปริมาณการผลิตจะเพิ่มขึ้นร้อยละ 3 จากปี
2544 โดยจะมีผลผลิตจำนวน 9,075 ล้านฟอง
ซึ่งเพิ่มขึ้นจากความต้องการบริโภคในประเทศที่คาดว่าจะเพิ่มขึ้นจากปี 2544 เป็นประมาณ 144
ฟองต่อคนต่อปี สำหรับการส่งออกไข่ไก่นั้น ยังคงคาดการณ์ว่าจะมีการส่งออกในอัตราเท่ากับ ปี
2544 คือ 40 ล้านฟอง เนื่องจากราคาส่งออกในตลาดโลกไม่จูงใจ

3.สุกร

ผลผลิตของสุกรในประเทศไทยในปี 2544 มีจำนวน 8.7 ล้านตัว และมีปริมาณการผลิตเนื้อสุกร
0.652 ล้านตัน การผลิตสุกรของประเทศไทยส่วนใหญ่เป็นการผลิตเพื่อบริโภคในประเทศเป็นหลัก
โดยในปี 2544 ที่ผ่านมาเริ่มมีการส่งออกเนื้อสุกรเพิ่มมากขึ้น
ด้วยความสามารถและร่วมมือกันทั้งภาคเอกชนและภาครัฐในการพัฒนา
มาตรฐานการผลิตให้เป็นที่ยอมรับของประเทศผู้นำเข้าต่างๆ โดยมีปริมาณการส่งออกในปี 2544
จำนวน 12,700 ตัน เพิ่มขึ้นกว่าร้อยละ 100 จากปี 2543 ที่มีจำนวน 6,050 ตัน

ตารางที่ 3-1 สรุปสถานการณ์อุตสาหกรรมการผลิตสุกรไทย

  --------------------- --------- --------- --------- --------- ---------
                        2540      2541      2542      2543      2544 (p)

  ผลผลิต (ล้านตัว)         10.40     8.20      8.10      8.40      8.70

  ปริมาณผลผลิต (พันตัน)     780.0     615.0     607.5     630.0     652.5

  การบริโภคภายในประเทศ   777.02    610.37    604.26    623.96    676.00
  (พันตัน)                                                        

  ปริมาณการส่งออก (พันตัน)  2.98      4.63      3.24      6.05      12.70

  มูลค่าการส่งออก (ล้านบาท) 312.5     470.9     333.1     616.6     1,295.4
  --------------------- --------- --------- --------- --------- ---------

ที่มา: สำนักงานเศรษฐกิจการเกษตร, กรมปศุสัตว์, สมาคมผู้ผลิตและแปรรูปสุกรเพื่อการส่งออก

แนวโน้ม

ผลผลิตเนื้อสุกรของประเทศไทยในปี 2545 คาดว่าจะเพิ่มขึ้นจากปี 2544 ประมาณร้อยละ 4
โดยจะมีปริมาณการผลิตเนื้อสุกรจำนวน 0.675 ล้านตัน
เนื่องจากมีการขยายการเลี้ยงเพื่อรองรับความต้องการสินค้าเนื้อสุกรเพื่อการส่งออกที่เพิ่มขึ้น

4. อุตสาหกรรมกุ้งกุลาดำ

สถานการณ์การเลี้ยงกุ้งกุลาดำไทยปี 2544 

ผลผลิตกุ้งโลกในปี 2544 เพิ่มขึ้นเพียงเล็กน้อยจากปี 2543 จากการที่ราคากุ้งในตลาดโลกในปี
2543 อยู่ในระดับ ที่สูงจูงใจให้มีผู้เลี้ยงเพิ่มขึ้นในหลายๆ ประเทศผู้ผลิตทั่วโลก
อันทำให้ระดับราคากุ้งในตลาดโลกลดต่ำลง อย่างมากในช่วงครึ่งปีหลังของปี 2544

ในปี 2544 ประเทศไทยมีผลผลิตกุ้งกุลาดำประมาณ 320,000 ตัน เพิ่มขึ้นจากปี 2543
ในอัตราร้อยละ 10 โดยมีปริมาณการส่งออกจำนวน 255,568 ตัน เพิ่มขึ้นจากปีก่อนในอัตราร้อยละ
2 แต่มูลค่าการส่งออกลดลงจากปี 2543 ในอัตราร้อยละ 9 อยู่ที่จำนวน 98,680 ล้านบาท
อันเป็นผลจากระดับราคากุ้งในตลาดโลกเฉลี่ยทั้งปีลดลงจาก ปี 2543
โดยตลาดหลักของการส่งออกคือ สหรัฐอเมริกา และประเทศในแถบภูมิภาคเอเซีย

แนวโน้มปี 2545

ในปี 2545 นี้ คาดว่า ราคากุ้งในตลาดโลกโดยเฉลี่ยจะสามารถยืนในระดับเดียวกับปี 2544
หรือสูงกว่าเล็กน้อย เนื่องจากความต้องการบริโภคกุ้งที่ยังคงมีอยู่อย่างต่อเนื่อง
และหากราคายืนอยู่ในระดับดังกล่าว คาดว่าจะมีการบริโภคกุ้งโดยรวมมากขึ้น

(3) การจัดหาผลิตภัณฑ์

การผลิตและกำลังการผลิต

CPF และบริษัทย่อย มีโรงงานและฟาร์มที่ใช้ในการผลิตกระจายอยู่ทั่วทุกภูมิภาคของประเทศ
โดยมีกำลังการผลิต สำหรับผลิตภัณฑ์ที่สำคัญในปี 2544 ดังนี้

+---------------------------------------------+------------------------+
| ประเภทผลิตภัณฑ์                                | กำลังการผลิตเต็มที่ต่อปี      |
+---------------------------------------------+------------------------+
| ส่วนงานสายสัตว์บก                              | 4.3                    |
|                                             |                        |
| อาหารสัตว์ (ล้านตัน)                            |                        |
+---------------------------------------------+------------------------+
| สุกรเนื้อ (ล้านตัว)                              | 1.4                    |
+---------------------------------------------+------------------------+
| ไก่เนื้อ (ล้านตัว)                               | 285                    |
+---------------------------------------------+------------------------+
| ไข่สด (ล้านฟอง)                               | 1,674                  |
+---------------------------------------------+------------------------+
| ลูกเป็ดเนื้อ (ล้านตัว)                            | 16                     |
+---------------------------------------------+------------------------+
| ไก่ชำแหละ (ตัน)                               | 390,000                |
+---------------------------------------------+------------------------+
| ไก่แปรรูป (ตัน)                                | 53,000                 |
+---------------------------------------------+------------------------+
| ไส้กรอก ลูกชิ้น (ตัน)                            | 26,700                 |
+---------------------------------------------+------------------------+
| ส่วนงานสายสัตว์น้ำ                              | 540,000                |
|                                             |                        |
| อาหารกุ้ง (ตัน)                                |                        |
+---------------------------------------------+------------------------+
| อาหารปลา (ตัน)                               | 45,000                 |
+---------------------------------------------+------------------------+
| กุ้งแช่แข็งและแปรรูป (ตัน)                        | 32,000                 |
+---------------------------------------------+------------------------+

หมายเหตุ : กำลังการผลิตสุกรเนื้อ
ไก่เนื้อและไข่สดได้รวมกำลังการผลิตของฟาร์มของเกษตรกรที่รับจ้างเลี้ยง ให้กับบริษัทไว้ด้วย

วัตถุดิบและผู้จำหน่ายวัตถุดิบ

วัตถุดิบสำหรับการผลิตอาหารสัตว์

เนื่องจากในแต่ละปี
บริษัทต้องใช้วัตถุดิบในการผลิตอาหารสัตว์เป็นจำนวนมากซึ่งการจัดการเพื่อให้ได้มาซึ่ง
ต้นทุนวัตถุดิบที่ต่ำลง อันจะนำไปสู่ต้นทุนของอาหารสัตว์ที่ต่ำลงด้วยนั้น
จะเป็นทางหนึ่งที่ช่วยเพิ่มความสามารถในการแข่งขันให้กับบริษัท ดังนั้น
นโยบายการจัดซื้อของบริษัทจึงเน้นให้มีการพิจารณาซื้อวัตถุดิบที่ใช้ในการผลิตจากท้องถิ่นที่โรงงานอาหารสัตว์ตั้งอยู่เป็นลำดับแรก
เพื่อให้เกิดการประหยัดในเรื่องค่าขนส่ง อย่างไรก็ดี
วัตถุดิบชนิดและคุณภาพเดียวกันหรือใกล้เคียงกันของแต่ละท้องถิ่นจะต้องมีการเปรียบเทียบราคากันเพื่อใช้ประกอบการตัดสินใจด้วย
นอกจากนี้วัตถุดิบบางประเภทโดยเฉพาะวัตถุดิบที่นำเข้าจากต่างประเทศ
การสั่งซื้อในปริมาณมากนอกจากจะเพิ่มอำนาจการต่อรองในเรื่องราคาแล้ว
การวางแผนการสั่งซื้อเพื่อให้ปริมาณวัตถุดิบที่จะจัดส่งในแต่ละครั้งมีจำนวนมากพอจะทำให้เกิดความประหยัดในเรื่องค่าระวางและค่าใช้จ่ายต่างๆ
ที่เกี่ยวข้องได้เป็นอย่างมาก

วัตถุดิบสำคัญที่ใช้ในการผลิตอาหารสัตว์

ตารางที่ 1 : วัตถุดิบสำคัญที่ใช้ในการผลิตอาหารสัตว์

+----------------+-----------------------------------------------------+
|                | วัตถุดิบที่สำคัญ                                          |
+----------------+-----------------------------------------------------+
| อาหารสัตว์บก     | 1)  คาร์โบไฮเดรต ได้แก่ ข้าวโพด ปลายข้าว มันสำปะหลัง       |
|                |     ข้าวสาลี มันอัดเม็ด เป็นต้น                            |
|                |                                                     |
|                | 2)  โปรตีน ได้แก่ เมล็ดถั่วเหลือง กากถั่วเหลือง ปลาป่น         |
|                |     กากถั่วลิสง เนื้อกระดูกป่น กากทานตะวัน ปลาหมึกป่น         |
|                |     คอนกลูเทน การคาโนล่า เป็นต้น                        |
|                |                                                     |
|                | 3)  พลังงาน ได้แก่ น้ำมันปาล์ม น้ำมันรำ ไขปาล์ม กรดไขมันปาล์ม  |
|                |     เป็นต้น                                           |
|                |                                                     |
|                | 4)  อื่นๆ ได้แก่ รำข้าว รำข้าวสาลี รำสกัด ข้าวเปลือก หินแป้ง    |
|                |     เกลือป่น กระถินป่น กากน้ำตาล แร่ธาตุและวิตามินต่างๆ เป็นต้น |
+----------------+-----------------------------------------------------+
| อาหารสัตว์น้ำ     | 1)  คาร์โบไฮเดรต ได้แก่ ข้าวสาลี                         |
|                |                                                     |
|                | 2)  โปรตีน ได้แก่ เกล็ดถั่วเหลือง ปลาป่น                    |
+----------------+-----------------------------------------------------+

* หมายเหตุ

1)  ข้าวโพด ซื้อจากในประเทศ 90% และที่เหลือนำเข้าจากประเทศสหรัฐอเมริกา อาร์เจนตินา
    และจีน

2)  กากถั่วเหลือง ซื้อจากในประเทศ 10% และที่เหลือนำเข้าจากประเทศสหรัฐอเมริกา บราซิล
    อินเดีย และ

อาร์เจนตินา

3)  ปลาป่น ซื้อจากในประเทศ 80% และที่เหลือนำเข้าจากประเทศชิลี และเปรู

4)  ข้าวสาลีนำเข้าจากประเทศอเมริกา แคนาดา และออสเตรเลีย

นอกจากนี้บริษัทยังมีโรงงานผลิตพรีมิกส์ โดยนำเข้าวิตามิน แร่ธาตุต่างๆ มาผลิตเป็นพรีมิกส์
และโรงงานผลิตแป้งสาลี
ซึ่งจะต้องนำเข้าข้าวสาลีมาเพื่อผลิตเป็นแป้งสาลีที่นำมาใช้เป็นส่วนผสมผลิตอาหารกุ้ง
และรำข้าวสาลีที่ใช้เป็นวัตถุดิบสำหรับผลิตอาหารสัตว์บกและอาหารปลา

ราคาวัตถุดิบหลักในการผลิตอาหารสัตว์

สำหรับราคาวัตถุดิบหลักในการผลิตอาหารสัตว์ ส่วนใหญ่แล้วจะขึ้นอยู่กับราคาตลาด เนื่องจากเป็น
Commodity product
โดยวัตถุดิบจากแหล่งในประเทศและวัตถุดิบที่นำเข้าจากต่างประเทศนั้นราคาไม่แตกต่างกันมากนัก
ในช่วงปี 2538-2544 ราคาเฉลี่ยของวัตถุดิบหลักที่ซื้อภายในประเทศมีดังนี้

ตารางที่ 2 : ราคาวัตถุดิบที่สำคัญ ปี 2541-2544 หน่วย : บาทต่อกิโลกรัม

  ------------ -------------- -------------- -------------- ---------------
               2541           2542           2543           2544

  ข้าวโพด       5.0            4.7            4.8            4.5

  กากถั่วเหลือง   10.5           7.5            9.2            10.47

  ปลาป่น        22.6           18.2           16.6           18.74
  ------------ -------------- -------------- -------------- ---------------

ที่มา : สมาคมผู้ผลิตอาหารสัตว์ไทย (Thai Feedmill Association)

วัตถุดิบสำหรับฟาร์มเลี้ยงสัตว์และโรงงานแปรรูป

ฟาร์มเลี้ยงสัตว์บก

สำหรับการทำฟาร์มเลี้ยงสัตว์บก กระบวนการผลิตมีลักษณะต่อเนื่องกัน
เนื่องจากเป็นธุรกิจครบวงจรวัตถุดิบที่ใช้ในฟาร์มเลี้ยงสัตว์บกจึงเริ่มตั้งแต่การนำเข้าปู่ย่าพันธุ์มาจากต่างประเทศโดยผ่าน
BAP และ BKP เพื่อนำมาเพาะพ่อแม่พันธุ์และเลี้ยงต่อในฟาร์มของบริษัท
หรือจำหน่ายลูกสัตว์ให้แก่เกษตรกรเพื่อนำไปเลี้ยงและจำหน่ายเป็นสัตว์มีชีวิตให้แก่ลูกค้าทั่วไปหรือจำหน่ายให้แก่โรงงานชำแหละเพื่อเข้ากระบวนการผลิตเป็นเนื้อสัตว์ชำแหละและอาหารสำเร็จรูปต่อไป

ตารางที่ 3 : วัตถุดิบสำคัญที่ ใช้ในฟาร์มเลี้ยงสัตว์
โรงงานแปรรูปและโรงงานอาหารสำเร็จรูปของบริษัท

  ----------------------- ----------------------- ---------------------------
                          วัตถุดิบที่สำคัญ              แหล่งที่มาและสัดส่วน

  ฟาร์มเลี้ยงสัตว์             ปู่ย่าพันธุ์                  นำเข้าทั้งหมด

                          พ่อแม่พันธุ์                 ซื้อจากบริษัทร่วมและบริษัทย่อย
                                                  ในประเทศเป็นส่วนใหญ่

                          ยาสัตว์                   ซื้อจากบริษัทที่เกี่ยวข้องในประเทศ

                          อาหารสัตว์                ซื้อจากโรงงานของบริษัททั้งหมด

  โรงงานแปรรูป             สัตว์มีชีวิต                 ซื้อจากฟาร์มเลี้ยงสัตว์ของบริษัท

  โรงงานอาหารสำเร็จรูป      เนื้อสัตว์ชำแหละ            ซื้อจากโรงงานแปรรูปของบริษัท
  ----------------------- ----------------------- ---------------------------

ไก่เนื้อ

ลูกไก่เนื้อของบริษัทเป็นผลผลิตจากพ่อแม่พันธุ์ที่เพาะฟักมาจากปู่ย่าพันธุ์
ซึ่งเป็นสายพันธุ์พิเศษที่นำเข้ามาจากต่างประเทศ

แหล่งที่มาของพ่อแม่พันธุ์ : 1) ประเทศสหรัฐอเมริกาและยุโรป

2) บริษัท อาร์เบอร์ เอเคอร์ส ประเทศไทย จำกัด ซึ่งเป็นบริษัทร่วมและเป็นบริษัทที่

ร่วมทุนกับ Arbor Acres Farm Inc.

3) บริษัท กรุงเทพโปรดิ๊วส จำกัด (มหาชน)

ไก่ไข่

ลูกไก่ไข่ของบริษัทเป็นผลผลิตจากพ่อแม่พันธุ์ที่เพาะฟักมาจากปู่ย่าพันธุ์
ซึ่งเป็นสายพันธุ์พิเศษที่นำเข้ามาจากต่างประเทศ

แหล่งที่มาของพ่อแม่พันธุ์ : บริษัท อิสซาบราวส์ ประเทศฝรั่งเศส และ CPF

สุกร

การเพาะพันธุ์สุกรของบริษัทมาจากสุกรพ่อแม่พันธุ์ที่เป็นผลผลิตมาจากทวดพันธุ์และปู่ย่าพันธุ์สายพันธุ์พิเศษซึ่งนำเข้ามาจากต่างประเทศ

แหล่งที่มา: ประเทศอังกฤษ เดนมาร์ก และสหรัฐอเมริกา

ปัจจุบันบริษัทสามารถผลิตสุกรพันธุ์แท้ได้เอง จึงมีการนำเข้าน้อยลง อย่างไรก็ดี
บริษัทยังคงต้องนำเข้าพันธุ์สุกรในบางสายพันธุ์
ซึ่งมีคุณลักษณะที่จะให้ผลผลิตตามความต้องการของตลาด เพื่อนำมาขยายพันธุ์ต่อไป

เป็ด

การผลิตเป็ดเนื้อของบริษัทจะเพาะพันธุ์มาจากพ่อแม่พันธุ์สายพันธุ์พิเศษที่นำเข้ามาจากต่างประเทศ

แหล่งที่มา: ซื้อจาก Suppliers ภายในประเทศ โดย Suppliers
จะนำเข้าพ่อแม่พันธุ์เป็ดมาจากประเทศอังกฤษและฝรั่งเศส

ฟาร์มเพาะเลี้ยงสัตว์น้ำ

ตารางที่ 4 : วัตถุดิบสำคัญที่ใช้ในฟาร์มเพาะฟักลูกกุ้ง ฟาร์มเลี้ยงกุ้ง และโรงงานแปรรูปของบริษัท

  -------------------- ---------------------- -----------------------------
                       วัตถุดิบที่สำคัญ             แหล่งที่มา

  ฟาร์มเพาะฟักลูกกุ้ง       พ่อแม่พันธุ์กุ้ง              ซื้อมาจาก Suppliers ในประเทศ

  ฟาร์มเลี้ยงกุ้ง           ยา                     ซื้อจากผู้จัดจำหน่ายในประเทศทั้งหมด

                       ลูกกุ้ง อาหารกุ้ง           ซื้อจากโรงงานของบริษัท

  โรงงานแปรรูป          กุ้งกุลาดำ                ฟาร์มของบริษัท

                                              ฟาร์มของเกษตรกร

                                              นายหน้าค้ากุ้ง

                                              ตลาดกลางประมูลซื้อขายกุ้ง
  -------------------- ---------------------- -----------------------------

ฟาร์มเลี้ยงกุ้ง

ผลผลิตจากฟาร์มกุ้งกุลาดำของบริษัทนับว่ามีปริมาณที่น้อยมาก
เมื่อเทียบกับผลผลิตจากฟาร์มกุ้งทั้งประเทศ
เนื่องจากวัตถุประสงค์หลักในการทำฟาร์มเลี้ยงกุ้งของบริษัทคือ
เพื่อการวิจัยและพัฒนาวิธีการเลี้ยงและ การจัดการฟาร์ม
โดยบริษัทมีนโยบายที่จะส่งเสริมให้เกษตรกรเป็นผู้เลี้ยงมากกว่าที่จะเลี้ยงเอง

ตารางที่ 5 : ราคาเฉลี่ยกุ้งกุลาดำในช่วงปี 2541-2544 หน่วย: บาทต่อกิโลกรัม

  --------------- ------------- ------------- ------------- --------------
                  2541          2542          2543          2544

  ราคากุ้งกุลาดำ**   325           265           329           283
  --------------- ------------- ------------- ------------- --------------

** ราคากุ้งกุลาดำในแต่ละปีเป็นราคาเฉลี่ยของกุ้งขนาด 40 ตัวต่อกิโลกรัม

ที่มา : สำนักการตลาดอาหารกุ้ง –บมจ.เจริญโภคภัณฑ์อาหาร (Shrimp Feed Marketing
Office – CPF)

ผลกระทบต่อสิ่งแวดล้อม

ผลกระทบของกระบวนการผลิตที่มีต่อสิ่งแวดล้อมของบริษัทและบริษัทย่อยสามารถแบ่งออกได้เป็นดังนี้

โรงงานอาหารสัตว์และโรงงานแปรรูปเนื้อสัตว์

การผลิตอาหารสัตว์อาจก่อให้เกิดฝุ่นและกลิ่นที่เกิดจากการผลิต
ซึ่งอาจจะสร้างความเดือดร้อนให้แก่ผู้อยู่อาศัยใกล้เคียงได้ บริษัทได้ตระหนักในข้อนี้ดี
จึงได้จัดให้มีการติดตั้งเครื่องกรองฝุ่นและเครื่องกำจัดกลิ่นเพื่อป้องกันมิให้ฝุ่นและกลิ่นที่เกิดจากกระบวนการผลิตฟุ้งกระจายออกไปจากบริเวณการผลิต

ในส่วนของน้ำที่ใช้ในการผลิตทั้งในโรงงานอาหารสัตว์และโรงงานแปรรูปเนื้อสัตว์นั้น
หากมีการปล่อยลงสู่แหล่งน้ำสาธารณะทันทีอาจก่อให้เกิดภาวะน้ำเสียได้
บริษัทจึงมีการสร้างบ่อบำบัดน้ำเสียเพื่อปรับสภาพน้ำก่อนปล่อยลงสู่แหล่งน้ำสาธารณะ

ฟาร์มเลี้ยงสัตว์ 

การเลี้ยงสัตว์อาจก่อให้เกิดกลิ่นอันเนื่องมาจากมูลสัตว์ได้ ฟาร์มเลี้ยงสัตว์ของบริษัทส่วนใหญ่จึงตั้งอยู่
ต่างจังหวัดในบริเวณที่อยู่นอกเขตชุมชนและห่างไกลจากเขตการเลี้ยงสัตว์ที่หนาแน่น
มีการใช้ระบบปิดปรับอากาศ (Evaporative Cooling System)ในการเลี้ยงสัตว์
นอกจากนั้นได้มีการใช้แกลบรองพื้นโรงเรือนเลี้ยงสัตว์
ซึ่งนอกจากจะเป็นผลดีต่อการเจริญเติบโตของสัตว์แล้วนั้นยังช่วยในการกำจัดกลิ่นด้วย
อีกทั้งยังสะดวกต่อการเก็บกวาดเพื่อนำไปใช้เป็นปุ๋ยในการปรับสภาพดินทางการเกษตรได้เป็นอย่างดี
ในกรณีที่ไก่ที่เลี้ยงไว้ตาย บริษัทมีนโยบายที่จะไม่ขายไก่ที่ตายแล้ว
บริษัทจะมีการควบคุมการทำลายซากไก่ให้ถูกสุขลักษณะ เช่น การขุดหลุมฝัง เป็นต้น
นอกจากนี้บริษัทยังปลูกต้นสักทองในพื้นที่ว่างระหว่างโรงเรือนและอาคารต่างๆในฟาร์ม
เพื่อเป็นการใช้พื้นที่ให้เกิดประโยชน์สูงสุด ทั้งยังมีส่วนช่วยอนุรักษ์ทรัพยากร และสิ่งแวดล้อมอีกด้วย

นอกจากนี้บริษัทมีมาตรฐานการควบคุมคุณภาพที่เข้มงวดสำหรับกระบวนการผลิตทุกขั้นตอน และได้ให้
ความสำคัญอย่างยิ่งในการดำเนินการปรับปรุงกระบวนการผลิตเพื่อให้เป็นไปตามมาตรฐานการควบคุมคุณภาพสากลที่เป็นที่ยอมรับโดยทั่วไป
เช่น มาตรฐาน ISO, HACCP (Hazard Analysis and Critical Control Point) และ
GMP (Good Manufacturing Practices)